Поступање републичке грађевинске инспекција у 2017. у директној контроли

Фебруар 2017 год.

- Након бесправно изведених радова, на откопу земље, 14.02.2017.год.извршен је надзор, којом приликом је сачињен Записник о инспекцијском надзору, Решење о уклањању бесправно изведених радова, као и Решење о обустави радова,

Решењем је наређено је инвеститору, општини Чајетина, да у року од 10 дана уклони радове изведене без грађевинске дозволе, и то да затрпа откоп земље који је направљен приликом прве радне акције за изградњу гондоле.

Мај 2017 год.

Након наставка бесправних радова на реализацији гондоле, Председнику општине Чајетина 4. маја 2017. лично је уручен Закључак о дозволи извршења решења од 14. фебруара .

Извршен је контролни инспекцијски надзор којом приликом је сачињен Записник.

Контролним записником од 03. маја 2017, констатовано је да инвеститор није поступио по налогу из решења, већ је наставио са извођењем земљаних радова, тј. да су ископане четири јаме димензија 5м x 4 м, дубине 1,5-2м.

- Против свих одговорних лица и осумњичених за извршење кривичних дела извођења радова без грађевинске дозволе предвиђених чланом 219а Кривичног законика РС, поднете су кривичне пријаве и то:

- 08.05.2017. год. поднета је кривична пријава против осумњиченог Милана Стаматовића као одговорног лица – председника општине , под бр.350-03-00840/2017-18 од стране в.д. помоћника министра Лепосаве Сојић,

- 15.05.2017.год.поднета је кривична пријава против осумњиченог Срђана Пантовића, као одговорног лица – директора КЈП Злаибор, са седиштем у Чајетини, под бр.363-354-00041/2017-07 од стране поступајућег републичког инспектора Милијане МољевићИЗВЕШТАЈ О УТВРЂЕНИМ НЕПРАВИЛНОСТИМА КОНТРОЛОМ РАДА ОПШТИНСКЕ ГРАЂЕВИНСКЕ ИНСПЕКЦИЈЕ ЧАЈЕТИНЕ (извршили смо контролу поверених послова)

**На три градилишта утврђене неправилности**

Извештај у вези извођења грађевинских радова и поступања надлажног грађевинског инспектора у насељеном месту Златибор, општина Чајетина на кат. парцелама број 4624/2, 4571/79, 4572/94 и 4572/24 све КО Чајетина.

1. **Одступање од грађевинске дозволе.**

На катастарској парцели број 4624/2 КО Чајетина, у насељеном месту Златибор, где је инвеститор „ДИНО ПАРК ЗЛАТИБОР“ д.о.о., из Златибора, извршен је инспекцијски надзор дана 12. јула 2016. године и том приликом сачињен записник број 356-03/16-04 и констатовано следеће:

- Да инвеститор „Дино парк Златибор“ из Златибора, улица Беле воде поседује решење број 352-226/16-04 од 20. маја 2016. године издато од стране Општинке управе Чајетина - Одсек за инспекцијске послове и заштиту животне средине, којим се одобрава привремено коришћење простора на јавној површини у насељеном месту Златибор, на локацији која се налази у улици Спортова на кат. парцели број 4624/2 КО Чајетина на основу одлуке Општинског већа бр. 332-91/2015-01 од 17. фебруара 2016. године за постављање монтажних објеката детаљно описаних у приложеном урбанистичком пројекту који је потврђен од стране Осека за урбанизам и просторно планирање потврдом број 353-49/2016-03 од 19. маја 2016. године.

- да на западном делу парцеле у изградњи је објекат димензија у основи 23,00 × 13,00 m. На терену је изграђена етажа приземљаи изводили су се радови на зидању зидова од бетонских блокова на котларници, која је у склопу будућег ресторана, без грађевинске дозволе.

- да десно од западног улаза су 4 дрвена објекта, покривена даском ( киосци ), димензија у основи 2,50 × 3,00 m. По решењу број 352-226/2016-04 објекти означени редним бројем „5“. Урађено 4 од решењем одобрених 8.

- да на источном улазу извршен широки откоп за објекат број 2 из потврђеног урбанистичког пројекта број 353-49/2016-03 од 19.05.2016. године. Лево од широког ископа изливена је АБ плоча за клизалиште димензија 23,00 × 13,00 m.

- по урбанистичком пројекту објекат број 3 – пицерија, започети су радови на изградњи истог димензија у основи 23,00 × 10,86 m + котларница. На терену је изливена АБ плоча и озидана котларница димензија 6,00 × 5,00 m и исти је у склопу објекта.

- на западном делу парцеле поред објекта број 6 (играонице и рођендаонице) димензија у основи 15,00 × 6,00 m, спратности приземље, 3 објекта по 30 m2, у складу са решењем број 352-226/16-04.

- изнад објекта број 6 изливени су темељи димензија 8,00 × 4,50 m, за објекат број 7 (биоскоп), у складу са решењем број 352-226/16-04.

Странка је потписала записник и на исти није имала примедби.

Након сачињавана записника донето је решење надлежног грађевинског инспектора број 356-03/2016-04 од 26. јула 2016. године, којим је наложено обустављање радова и уклањање и то:

- објекта у изградњи димензија у основи 23,00 × 13,00 m, спратности приземље, на западном делу парцеле, чији се радови изводе без грађевинске дозволе, на катастарској парцели број 4624/2 КО Чајетина, у насељеном месту Златибор.

- изливене армирано-бетонске плоче димензија 23,00 × 10,86 и котларнице димензија у основи 6,00 × 5,00 m, која се налази у склопу започетог објекта, по урбанистичком пројекту објекат број 3, чији се радови изводе без грађевинске дозволе, на катастарској парцели број 4624/2 КО Чајетина, у насељеном месту Златибор.

Странка је наведено решење број 356-03/2016-04 од 26. јула 2016. године, примила дана 01. августа 2016. године.

Дана 29. августа 2016. године надлежном грађевинском инспектору достављена је Одлука о измени Плана постављања привремених објеката број 02-85/2016-01 од 22. августа 2016. године, чиме су се стекли услови за обустављање решења бр. 356-03/2016-04 од 26. јула 2016. године. У складу да достављеном одлуком донеће се решење за предметне објекте од стране Општинке управе Чајетина - Одсек за инспекцијске послове и заштиту животне средине.

1. **Извођење радова без грађевинске дозволе, дошло је до обрушавање земље, којом приликом је дошло до оштећења електро и птт инсталација.**

**Републичка грађевинска инспекција извршила је контролни надзор 04.05.2017.год. Утврђено је да су поступања општинске грађевинске инспекције била у складу са законом.**

Шири опис чињеница:

На катастарској парцели број 4572/94 КО Чајетина, у насељеном месту Златибор, грађевински инспектор је дана 30.04.2017.године, по усменом налогу начелника Општинске управе, извршио ванредни теренски инспекцијски надзор над надзираним субјектом предузећем „Construzione“ doo, из Београда, Матице Српске 109 и сачинио записник број 356-31/2017-04. Зписником је констатовано да је на лицу места извршен широки ископ земље и да је дошло до обрушавања земље на граници са другим парцелама. Наложене су мере обуставе било каквог извођења радова у смислу даљег ископа, као и санација постојећег одрона како не би уграозила суседне парцеле и објекте.

Дана 03.05.2017. године извршен је контролни, теренски инспекцијски надзор, сачињен је записник број 356-31/2017-04 којим је констатовано да је дошло до поновног обрушавања земље и да је приступљено затрпавању предметног широког ископа, односно да је поступљено по налогу из записника од 30.04.2017. године број 356-31/2017-04.

Дана 04.05.2017.године, инспектор је донео решење број 356-31/2017-04 којим се налаже инвеститору да обустави свако даље извођење грађевинских радова на широком ископу зато што се предметни радови изводе без грађевинске дозволе и наређује да се приступи затрпавању широког ископа и санирању постојећег одрона земље како би предузео мере за безбедност суседног објекта, саобраћаја, околине и заштиту животне средине. Странка је решење број 356-31/2017-04 од 04. маја 2017. године, примила дана 08. маја 2017. године.

Дана 04.05.2017. године, републичка грађевинско-урбанистичка инспекција овог министарства извршила је ванредни, теренски и канцеларијски инспекцијски надзор. Том птиликом сачињен ја записник број 363-354-00150/2017-07. Увидом на лицу места у тренутку инспекцијског надзора, на градилишту се нису изводили никакви грађевински радови везано за ископ и изградњу објекта. Инвеститор ни извођач нису били присутни. Градилиште је ограђено заштитном оградом. При одрону нису оштећене суседне саобраћајнице, али је дошло до оштећења на електро и птт инсталацијама које пролазе преко предметне парцеле па су радници Електродистрибуције и ПТТ радили на отклањању кварова.

1. .**Извођење радова без грађевинске дозволе**

На катастарској парцели број 4571/79 КО Чајетина, у насељеном месту Златибор, дана 30.11.2016. године, грађевински инспектор извршио је вандредни, теренски инспекцијски надзор изведених радова инвеститора „Теиком“ д.о.о. из Београда, ул. Банатска бр. 83а, Земун. Том приликом сачињен је записник којим је установљено да је на предметној парцели извршен широки ископ димензија у површини од око 1000м2, дубине од око 8.00 до 10.00м у зависности од конфигурације терена. Предметни радови су изведени без претходно прибављене потврђене техничке документације издате од надлежног органа. У тренутку контроле на терену се нису изводили никакви грађевински радови.

Записником је инвеститору наложена мера обуставе сваког даљег извођења грађевинских радова на предметној парцели, а у супротном против њега ће бити покренуте све законом предвиђене мере.

Дана 20.12.2016.године, надлежни инспектор је донео решење број: 356-52/2016-04 којим је инвеститору наложена обустава даљег извођења радова на широком ископу и наређено да терен врати, у року од 15 дана од дана пријема , у првобитно стање.

Дана 05.05.2017. године, надлежни инспектор је извршио контролни инспекцијски надзор везано за поступање инвеститора по наложеним мерама из решења број:356-52/2016-04 од 20.12.2016.године. Утврђено је да није поступљено по донетом решењу, већ су на постојећем ископу изведени радови на уградњи тампонског слоја и уградња слоја мршавог бетона габарита у оквиру мера 28.00х29.00м. У тренутку инспекцијског надзора нису се изводили никакви грађевински радови и није било присутних лица. Странци је упућен позив како би био укључен у управни поступак при донпошењу мера у складу са Законом о планирању и изградњи.

Након саслушања пуномоћника Марка Словића, из Златибора, о чему је сачињен записник о саслушању странке број 356-52/2016-04 од 12. маја 2017. године, надлежни грађевински инспектор донео је решење број 356-52/2016-04 од 15. маја 2017. године којим СЕ НАРЕЂУЈЕ ЗАТВАРАЊЕ ГРАДИЛИШТА у насељеном месту Златибор на катастарској парцели број 4571/79 КО Чајетина, чији је инвеститор предузеће “Теиком” ДОО, из Београда, улица Банатска 83а, због извођења припремних радова без грађевинске дозволе, и исто је затворено 18. маја 2017. године у складу са чланом 181. Закона о планирању и изградњи.

Увидом у службену евиденцију Општинске управе општине Чајетина утврђено је да су за предметну парцелу издати локацијски услови број број: ROP-CAJ-32965-LOK-1/2016, заводни број 353-218/2016-03 од 28.02.2017. године, а да није издато решење о грађевинској дозволи и извршена пријава почетка радова.